Øll gransking byrjar við einum hugskoti og eini ætlan. Men tað krevur góðan gróðrarbotn at seta hetta í verk. Nú kanst tú søkja um stuðul frá Búnaðargrunninum til tína granskingarverkætlan–og harvið menna føroyskan landbúnað. Endamál Ein verkætlan fær verið mangt og hvat. Hvussu fáa vit eitt nú landbúnað og ferðavinnu at ganga hond í hond? Hvussu flyta vit seyðahald fram á leið? Ber til at hava eina burðardygga grønmetisframleiðslu? Treytað av, at granskingin mennir landbúnaðin, verða allar umsóknir viðgjørdir við vælvild. Umsóknir við frágreiðing kunnu sendast til bg @ bg. fo.